Štrbské Pleso

Štrbské Pleso on suusa- ja turismikeskus Kõrg-Tatras Slovakkias, küla (osada) Prešovi maakonna Štrba vallas. 

Kuulus aastatel 1948 kuni 2007 Vysoké Tatry linna haldusalasse. 

Koht on saanud nime Štrbské pleso järve järgi. Järve lõunapoolsele kaldale rajas maaomanik Jozef Szentiványi 1872. aastal jahimaja. Esimene hotell ehitati sellesse piirkonda 1875. aastal. Hiljem rajati piirkonnas palju uusi ehitisi ja teid. Järve äärde ehitati ravi- ja rekreatsioonikeskusi. 

Eriti hoogsalt ehitati hotelle ja piirkonda arendati seal peetud 1970. aasta suusatamise maailmameistrivõistluste tõttu. Seal on toimunud mitmeid maailmakarikavõistluste etappe suusahüpetes ja murdmaasuusatamises ning muid talispordi võistlusi, nagu näiteks 1987. aasta taliuniversiaadi.

Välislingid

 Štrbské Pleso kaart 

Slovakkia asulad